title: "Woorskiinelkhaid"
text: "Woorskiinelkhaid as en miat diarf\u00f6r, w\u00e4\u00e4r en \u00fctjsaag woor as of uk ei. Hat woort uun prosent meeden. \n\n0 % woorskiinelkhaid bed\u00fc\u00fcdet: det as \u00fcnm\u00f6gelk; 100 % bed\u00fc\u00fcdet: det as seeker.\n\nUun a matematiik jaft at diar en aanj f\u00e4\u00e4k f\u00f6r, det het woorskiinelkhaidsreegnang.\n\nBispalen \n\n D\u00f6\u00f6ble (Laplace-eksperiment)\nH\u00fc woorskiinelk as det, bi't d\u00f6\u00f6blin en trii tu fun?\nAt jaft s\u00e4\u00e4ks sidjen, an \u00fc\u00fcb ian sidj as en trii moolet. Do as det woorskiinelk, dat d\u00fc arke s\u00e4\u00e4kst tooch en trii smatst. Det as en teoreetisk woorskiinelkhaid.\n  = 16,666 ... %\n Statistik\nD\u00fc smatst en d\u00f6\u00f6belstian 1000-sis an d\u00fc t\u00e4\u00e4lst m\u00e4, dat det trii 150-sis f\u00f6\u00f6rkimen as.\nDiarfaan k\u00f6nst d\u00fc en statistisk woorskiinelkhaid bereegne.\n  = 15 %\nWan d\u00fc di fersj\u00fck muarsis maagest, skul diar en madelw\u00e4\u00e4rs faan ~ 16.666 % bi \u00fctjkem. Wan ei, do as di d\u00f6\u00f6belstian ei ideal.\n\nFilosofii \nUun a filosofii woort diarauer eftersoocht, h\u00fc m\u00e4 det woorskiinelkhaid amgingen woort.\n Aleatoorisk (objektiif) woorskiinelkhaid (lat. alea di d\u00f6\u00f6bel)\nEfter statistiken an \u00f6\u00f6der auerleiangen koon am f\u00f6\u00f6r\u00fctj sai, wat woorskiinelk \u00fc\u00fcb \u00fcs tu komt, t.b. of wi rin fu.\n Episteemisk (subjektiif) woorskiinelkhaid (lat. epistula di briaf)\nDiar wurd oober uk f\u00f6\u00f6rkemen \u00fcs woorskiinelk betiakent, diar jo goorei bereegne l\u00e4\u00e4t: Woorskiinelk komt diar weder niks dols uun't fernseen.\n\nLuke uk diar \n\nFilosofii\nMatematiik"